П Р О Е К Т!

Р Е П У Б Л И К А   Б Ъ Л Г А Р И Я

М И Н И С Т Е Р С К И    С Ъ В Е Т


ПОСТАНОВЛЕНИЕ № _________
от __________ 2025 г.

За изменение и допълнение на нормативни актове на Министерския съвет
МИНИСТЕРСКИЯТ СЪВЕТ

ПОСТАНОВИ:
          § 1. В Постановление № 183 на Министерския съвет от 2021 г. за приемане на План за развитие на въоръжените сили на Република България до 2026 г. (обн., ДВ, бр. 38 от 2021 г.; изм. и доп., бр. 79 от 2022 г. и бр. 100 от 2023 г.) се правят следните изменения и допълнения:
	
	
	
	


              1. В приложение № 1 към чл. 1, в раздел III "Структура на въоръжените сили", точка 2. "Организационна структура на въоръжените сили", в т. 2.1.7. „Командване за комуникационно-информационна поддръжка и киберотбрана“ в първия абзац се създава изречение второ:  
„ККИПКО отговаря за развитието, поддържането, наблюдението и киберсигурността на интегрираната информационна инфраструктура на Министерството на отбраната. Осигурява технологичното й съвместяване с други комуникационно-информационни системи, спрямо нуждите произтичащи от функциите на Министерството на отбраната.“  
2. В приложение № 2 (поверително) към чл. 2 се правят изменения и допълнения съгласно приложението (поверително).
   § 2. В Устройствения правилник на Министерството на отбраната, приет с Постановление № 5 на Министерския съвет от 2014 г. (обн., ДВ, бр. 8 от 2014 г., изм. и доп., бр. 37 и бр. 64 от 2015 г., бр. 9 от 2016 г., изм. с Решение № 8959 от 2016 г. на ВАС на РБ - бр. 11 от 2017 г. изм. и доп., бр. 71 от 2017 г., бр. 43, 70 и 106 от 2018 г., бр. 9, 37, 85 и 101 от 2020 г., изм. и доп., бр. 48, бр. 67, бр. 80 от 2021 г., изм., бр. 16 от 2022 г., бр. 100 от 2024 г.) се правят следните изменения и допълнения:

  1. В чл. 17, ал.2 се правят следните изменения:
                    1. в т.1 думите „в автоматизирани информационни системи и мрежи“  се заменят с „на комуникационни и информационни системи“;
                    2. точки 9а и 10 се отменят; 
      3. точка 11 се изменя така:
      „11. извършва оценка на заплахите и анализ на уязвимостите в комуникационни и информационни системи и изготвя препоръки за намаляване на риска от нерегламентиран достъп;“;
                   4. в т.12 думите „АИС и мрежи“ се заменят с „комуникационни и информационни системи“;

                   5. точка 19 се отменя; 
                   6. точка 20 се изменя така:

    „20. определя изискванията за сигурност на нови програмни и технически средства за използване в комуникационни и информационни системи;“.
  2. В чл. 22  се правят следните изменения и допълнения:

1. Точка 6 се изменя така:

                     „6. планира и осъществява организационни и координационни дейности по прилагането на Закона за електронно управление, внедряването на иновативни технологични решения за предоставянето на административни услуги в министерството и осъществява методическото ръководство на структурите на пряко подчинение на министъра при изпълнението на тези дейности;“

2. Точка 7 се отменя.

3. Точки 9 и 10 се изменят така:

                   „9. организира и координира внедряването на информационни  системи, свързани с електронното правителство, документооборот и за оперативна съвместимост на данните, обменяни между администрациите;
                   10. планира, организира и осигурява управлението на удостоверенията за електронни подписи в министерството;“

4. Създават се т.т. 11 и 12:

                  „11. поддържа служебни регистри на потребителите за достъп до  интегрираната информационна инфраструктура, на компютърната и периферната техника, на комуникационното оборудване на министерството и на използваните софтуерни продукти и системи;

                    12. планира и организира обновяването на компютърната и  периферна техника на министерството и осигурява нейната софтуерна поддръжка.“
 3. В чл. 23 се правят следните изменения и допълнения:

       1. в основния текст думите „Връзки с обществеността и протокол“ се заменят със „Стратегически комуникации, връзки с обществеността и протокол“;
       2. Създава се т.1а:

       „1а. изгражда и развива способности за провеждане на стратегически комуникации, предлага мерки за противодействие на фалшиви новини и дезинформации, свързани с дейността на министерството, структурите на пряко подчинение на министъра и Българската армия“;“

1. точка 2 се изменя така:

                   „2. планира, координира и провежда стратегическите комуникации на министерство, осъществява контактите с медиите, връзките с обществеността и вътрешната информация на министерството и методически подпомага и координира тези дейности за структурите на пряко подчинение на министъра и Българската армия; “
4. В чл. 26 цифрата „7“ се заменя с „8“. 
5. В чл. 27 се правят следните изменения и допълнения:
1. В ал.1:
                   а) точка 1 се изменя така:

                   „1. подпомага министъра при формирането и реализирането на политиката по управление на недвижимите имоти, обектите и съоръженията, предназначени за непосредствено осъществяване на отбраната по чл. 316, ал.2 от Закона за отбраната и въоръжените сили на Република България, и на инвестициите в строителството в министерството, структурите на пряко подчинение на министъра на отбраната и българската армия;“;
                   б) в т.4 след думата „недвижимите имоти“ се поставя запетая и се добавя „в управление“;
       в) в т. 8 след думите „частна държавна собственост“ се добавя „за отдаване под наем, за продажба,“;
       г) точка 8а се изменя така:

                   „8а. организира работата на Специализирания експертен съвет по устройство на територията към министъра на отбраната;“

      д) в т. 10 след думите „частна държавна собственост“ се добавя „за отдаване под наем, за продажба,“;

      е) в т.11 думите „министъра на отбраната по чл. 318, ал. 5“ се заменят с „Министерски съвет по чл. 22, ал. 2, т. 21“.
6. В чл. 28, т.11 се отменя.
7.  Чл. 29а се изменя така:
    „Чл. 29а.  Дирекция "Правно-нормативна дейност в отбраната":

   1. оказва правна помощ за законосъобразното осъществяване на правомощията на министъра, заместник-министрите, постоянния секретар на отбраната и началника на отбраната, с изключение на тези от компетентността на дирекция „Правно осигуряване на обществените поръчки в отбраната“;

   2. участва в работни групи и изготвя законопроекти и други нормативни актове на министъра, Министерския съвет или Народното събрание, които регламентират обществени отношения в областта на отбраната и въоръжените сили, с изключение на тези от компетентността на дирекция „Правно осигуряване на обществените поръчки в отбраната“;

   3. изготвя становища и участва в изготвянето или съгласува по законосъобразност проектите на административни актове на министъра, заместник-министрите, постоянния секретар на отбраната и началника на отбраната, с изключение на тези от компетентността на дирекция „Правно осигуряване на обществените поръчки в отбраната“;
   4. инициира и ръководи анализа на резултатите от прилагането на нормативните и административните актове в областта на отбраната и въоръжените сили и свързаната с тях съдебна практика и прави предложения за законосъобразното им прилагане и/или за тяхното изменяне, допълване и отмяна, с изключение на тези от компетентността на дирекция „Правно осигуряване на обществените поръчки в отбраната“; 

  5. изготвя или съгласува по законосъобразност всички становища на министерството по проекти на нормативни и ненормативни актове, международни договори и споразумения, изготвени от други държавни органи, с изключение на тези от компетентността на дирекция „Правно осигуряване на обществените поръчки в отбраната“;

               6. осигурява в правно отношение изпълнението на политиката по управление на човешките ресурси във въоръжените сили и съгласува по законосъобразност актовете за приемане, изпълнение и освобождаване от военна служба на военнослужещите по Закона за отбраната и въоръжените сили на Република България, които са в правомощията на министъра на отбраната и на началника на отбраната;

 7. съгласува по законосъобразност актовете и процедурите, свързани с възникване, изменение и прекратяване на правоотношенията с държавните служители и с лицата по трудови правоотношения в министерството;

 8. осигурява в правно отношение дейностите по управление и разпореждане с недвижимите имоти и движимите вещи в управление на Министерството на отбраната;

 9. съгласува и/или изготвя становища по законосъобразност на проектите на актове на министъра на отбраната, свързани с разпореждането с жилищния фонд на Министерството на отбраната;

10. изготвя правни становища и/или оказва правна помощ при изготвяне на проекти на актове, свързани с дейностите по управление и разпореждане с оръжия, боеприпаси, взривни вещества и пиротехнически изделия, отбранителни продукти и изделия и технологии с двойна употреба по чл. 60д, ал. 2 от Закона за отбраната и въоръжените сили на Република България; 

11. подпомага законосъобразното изпълнение на правомощията на министъра на отбраната в качеството му на едноличен собственик на капитала в търговските дружества с държавно участие;

12. подпомага в правно отношение министъра на отбраната при осъществяване на международно сътрудничество в областта на отбраната и при изпълнение на задачите му по прилагане на международните договори, свързани с отбраната и въоръжените сили на Република България, както и във връзка с членството на страната в НАТО, Европейския съюз, ООН и други международни публични организации и инициативи в областта на отбраната и сигурността, с изключение на тези от компетентността на дирекция „Правно осигуряване на обществените поръчки в отбраната“;
13. изготвя становища и участва в изготвянето на проекти на международни договори на Република България и технически споразумения с други държави и международни организации в областта на отбраната и въоръжените сили, с изключение на тези от компетентността на дирекция „Правно осигуряване на обществените поръчки в отбраната“;

14.  участва в изпълнение на дейностите по прилагането на ССОО в съответствие с компетентността на дирекцията;

15. осигурява правна експертиза във връзка с изпращането, командироването и използването на български въоръжени сили и отделни военнослужещи извън територията на страната и преминаването през и пребиваването на територията на Република България на чужди и/или на съюзнически въоръжени сили;

16. подпомага в правно отношение подготовката и провеждането на учения и тренировки с участие на чужди и съюзнически въоръжени сили и участието на български военнослужещи и военни формирования в международни операции и мисии извън територията на страната;

17. изготвя становища по конституционни дела, по които заинтересована страна е министърът;

18. организира и осъществява процесуалното представителство пред съдилищата и другите юрисдикции по дела, по които страна са министерството или министърът, заместник-министрите, постоянният секретар на отбраната, началникът на отбраната или упълномощени от министъра на отбраната длъжностни лица от министерството, с изключение на тези от компетентността на дирекция „Правно осигуряване на обществените поръчки в отбраната“;

19. предприема необходимите правни действия по събиране на вземанията на министерството в резултат на съдебни производства и производства пред други юрисдикции в съответствие с компетентността на дирекцията;

20. подпомага методически юрисконсултите в структурите на пряко подчинение на министъра и Българската армия в съответствие с компетентността на дирекцията.“
           8. Създава се чл. 29б:

   “Чл. 29б. Дирекция „Правно осигуряване на обществените поръчки в отбраната“:

   1. осигурява в правно отношение дейността по възлагане на обществени поръчки по реда на Закона за обществените поръчки и изключенията му, вкл. възлагания на ниска стойност с възложител министърът или оправомощени от него длъжностни лица от министерството, като:

      а) участва в изготвянето на проектите на договори и проектите на рамкови споразумения към документациите по процедури за възлагане на обществени поръчки, вкл. при възлагания под стойностните прагове по Закона за обществените поръчки, както и съгласува по законосъобразност  и/или изготвя становища по документациите/пазарните проучвания по процедури за възлагане на обществени поръчки, вкл. при възлагания на ниска стойност и под стойностните прагове по Закона за обществените поръчки;

      б) участва при провеждането на обществени поръчки в съответствие с нормативните изисквания и приложимите правила за обществените поръчки на европейското и националното законодателство;

      в) след предоставяне в дирекцията на пълната информация относно изпълнението на договора и становище по случая, изготвя становища относно законосъобразното предприемане на действия спрямо изпълнители по обществени поръчки, съгласува цялата кореспонденция с изпълнителите по договори за обществени поръчки и отговаря от правна гледна точка, че предприетите действия съответстват на действащото законодателство и на клаузите на договорите;

      г) осигурява в правно отношение дейността по възлагане на обществени поръчки по изключенията на  Закона за обществените поръчки като участва в изготвянето и съгласува по законосъобразност проектите на документации и договори.
     2. подпомага в правно отношение министъра на отбраната при осъществяване на международно сътрудничество в областта на отбраната и при изпълнение на задачите му по прилагане на международните договори, свързани с отбраната и въоръжените сили на Република България, както и във връзка с членството на страната в НАТО, Европейския съюз и други международни публични организации и инициативи в областта на отбраната и сигурността, в случаите при които се прилагат Законът за обществените поръчки и неговите изключения;

    3. изготвя становища и участва в изготвянето на проекти на административни актове на министъра или упълномощени от него длъжностни лица, проекти на договори, актове на Министерския съвет, на Народното събрание, международни договори на Република България и технически споразумения с други държави и международни организации в областта на отбраната, свързани с възлагането на обществени поръчки по реда на Закона за обществените поръчки и неговите изключения;

   4. участва в работни групи и изготвя проекти на актове, свързани с прилагане на Закона за обществените поръчки и възлагане и изпълнение на обществени поръчки;

   5. изготвя становища и участва в изготвянето или съгласува по законосъобразност проектите на административни актове на министъра, заместник-министрите, постоянния секретар на отбраната, началника на отбраната или оправомощени от министъра на отбраната длъжностни лица, както и съгласува по законосъобразност докладни записки на компетентните дирекции, изготвени до министъра или оправомощените длъжностни лица, свързани с възлагане и изпълнение на обществени поръчки, вкл. възлагания на ниска стойност и под стойностните прагове по Закона за обществените поръчки;
   6. организира и осъществява процесуалното представителство пред съдилищата и другите юрисдикции по дела, свързани с възлагане и изпълнение на обществени поръчки;
   7. предприема необходимите правни действия по събиране на вземанията на министерството в резултат на съдебни производства и производства пред други юрисдикции в съответствие с компетентността на дирекцията;
   8. инициира и ръководи анализа на резултатите от прилагането на нормативните и административните актове при възлагането на обществени поръчки в областта на отбраната и въоръжените сили и свързаната с тях съдебна практика и прави предложения за законосъобразното им прилагане и/или за тяхното изменяне, допълване и отмяна; 
    9. участва в изпълнение на дейностите по прилагането на ССОО, в случаите при които се прилагат Законът за обществените поръчки и неговите изключения;
   10. подпомага методически юрисконсултите в структурите на пряко подчинение на министъра и Българската армия в съответствие с компетентността на дирекцията.“

        9. В чл. 30 се правят следните изменения и допълнения:

1. Точки 6 и 6а се изменят така:

          “6. подпомага министъра на отбраната при планирането, организирането и провеждането на обучението на българските граждани за придобиване на квалификация „Офицер от резерва“;
           6а. подпомага министъра на отбраната при планирането, организирането и провеждането на обучението на българските граждани за защита на отечеството в двата етапа за придобиване на средно образование.“  

2. Създава се т.15:

                „15. организира процеса по определяне на длъжности в национални представителства, щабове и органи на международни организации и други международни инициативи.“
   10. В чл. 31, т.1, б. „б“ думите „в т.ч. координира придобиването на стоки и предоставянето на услуги чрез агенциите на НАТО, Европейския съюз и други международни организации“ се заличават.
          11. Чл. 35-39 се изменят така:

   „Чл.35. Дирекция „Операции и подготовка“:

                 1. определя потребностите и подпомага организирането, формирането и функционирането на системата за командване и управление на въоръжените сили;
                 2. участва в изготвянето на директиви, устави, концепции, доктрини, списък със стандарти за подготовка и основни задачи за използване на войските и силите;  

                 3. подпомага началника на отбраната при осъществяване на контрола по:


           а) провеждането на операциите;  


           б) използването на въздушното и морското пространство; 


           в) подготовката и оперативните способности във въоръжените сили, с изключение на способностите, свързани със специфични методи и средства за добиване на информация на Служба "Военна полиция" и Служба "Военно разузнаване", както и на войсковата служба в Българската армия;
                    г) бойната и мобилизационната готовност;  


         д) носенето на оперативното и бойното дежурство;
 
         е) организирането, провеждането и оценката на способностите и готовността на щабовете и военните формирования от въоръжените сили;  


         ж) осъществяването на охраната и отбраната на обектите на Българската армия;

         з) изпълнение на дейностите по охрана на въздушното пространство;


         к) планиране, организиране и изпълнение на дейностите по оказване на помощ за овладяване и/или преодоляване на последствията от бедствия, охрана на държавната граница и противодействие на тероризма;


         л) спазване на изискванията към противовъздушната отбрана на страната в рамките на Интегрираната система за противовъздушна и противоракетна отбрана на НАТО;

             4. участва в предварителното планиране и планирането на действията на въоръжените сили в отговор на кризи от военен характер;

             5. участва в планирането и организирането на мобилизационната готовност, мобилизационната подготовка, провеждането на мобилизацията и попълването на загубите на въоръжените сили; 

             6. подпомага началника на отбраната при:


       а) привеждане на въоръжените сили или част от тях в по-висока степен на бойна готовност и/или обявяване на обща или частична мобилизация и тяхното ръководство при привеждането;

   
      б) организиране на оперативното и бойното дежурство;

            7. подпомага началника на отбраната в ръководството на:


     а) планирането на подготовката на въоръжените сили;


     б) планирането, организирането и координацията на участието на въоръжените сили при провеждане на национални, съюзни, регионални и двустранни учения;


     в) определянето на изискванията на необходимите способности и координирането на дейностите по моделиране и симулации във въоръжените сили;


     г) процеса на отчитането на подготовката и извличане на поуки от практиката;


     д) планирането и организирането на процеса и провеждането оценка на способностите и готовността на щабовете и военните формирования от въоръжените сили и верификацията на резултатите от проведените оценки;

            8. участва в организирането и координирането на дейностите по защитата на силите, информационните и психологическите операции, планирането и определянето на съвместните ефекти и въздействие върху целите и изготвянето на правила за използване на сила от въоръжените сили;

            9. определя, планира и координира на военните способности за ядрената, химическата и биологическата защита;

           10. планира и координира дейностите за военноинженерно осигуряване, определя необходимите военни способности за неутрализиране на невзривени боеприпаси и инженерна поддръжка за противодействие на импровизирани взривни устройства;

           11. осъществява междуведомствена координация по разпределение, управление и използване на въздушното и морското пространство, както и дейностите по разрешаване преминаването през и/или пребиваването на територията на Република България на военнослужещи, кораби и въздухоплавателни средства на съюзнически и чужди въоръжени сили;
           12. организира планирането на охраната на въздушното пространство, контрола на корабоплаването и защита на морските пространства на Република България самостоятелно или съвместно с въоръжени сили на съюзнически държави;
           13. организира планирането, осъществяването на междуведомствената координация на участието и отчет на дейността на въоръжените сили при оказване на помощ за овладяване и/или преодоляване на последствията от бедствия, охрана на държавната граница и противодействие на тероризма;
          14. организира и координира процесите по установяване на критичните инфраструктури и обектите им в сектор „Отбрана“, оценка на риска за тях и определяне на стратегическите обекти и дейности на Министерството на отбраната;
          15. подпомага министъра на отбраната при:


     а) организиране дейността по опазване и възстановяване на околната среда в районите на дислокация на военните формирования и в местата на провеждане на учения и мероприятия, свързани с отбраната на страната;  

     б) ръководството на психологическото осигуряване на военнослужещите и спортната дейност във въоръжените сили;  
          16. участва в изпълнение на дейностите по прилагането на  ССОО в съответствие с компетентността на дирекцията;
          17. съгласува квалификационни характеристики и учебни планове за обучение на специализанти, слушатели, курсанти и кадети във Военна академия "Г. С. Раковски" и висшите военни училища;
          18. осъществява координация, взаимодейства и обменя информация с военните органи на НАТО и Европейския съюз, както и с националните министерства, ведомства, държавни агенции и служби.  
              Чл.36. Дирекция „Логистика“:

               1. изготвя анализи и предложения за формиране на политиката на министерството по логистично осигуряване на въоръжените сили;
                2. подпомага началника на отбраната при организиране и координиране на логистичното осигуряване на Българската армия;
                3. участва в разработването, актуализирането и отчитането на актуални документи, касаещи логистичното осигуряване на Българската армия.
               4. планира логистичното осигуряване на въоръжените сили в рамките на процесите на предварителното планиране и планирането в отговор на кризи на стратегическо ниво;
               5. контролира внедряването на автоматизираната информационна система за управление на финансовите и материални ресурси в областта на логистичното осигуряване на въоръжените сили;
               6. организира и координира дейностите, свързани с многонационалната логистика; 
               7. разработва и хармонизира националните концептуални и доктринални документи в областта на логистиката с тези на НАТО и Европейския съюз;
               8. изготвя анализи и предложения за формиране на политиката на министерството за оказване на поддръжка от страната домакин (ПСД) и осъществяване на взаимодействието с други министерства и ведомства по планиране и изпълнение на дейностите по ПСД;
              9. определя изискванията и координира изграждането на необходимите способности за логистично осигуряване на въоръжените сили и ПСД;
            10. организира и координира процеса по определяне на способности на Република България по ПСД;
             11. координира дейностите по заявяване, доставка и разпределение на материални ресурси и услуги за осигуряване на министерството, структурите на пряко подчинение на министъра на отбраната и Българската армия; 
            12. организира процеса на управление на ресурсите за общо логистично осигуряване при подготовката и използването на въоръжените сили;

            13. организира и координира дейностите по определяне на военновременните потребности от военна и гражданска продукция и услуги за въоръжените сили;
            14. отчита и анализира състоянието на осигуреността на въоръжените сили с въоръжение, техника и други материални ресурси, координиране и контролиране на тяхната експлоатация;
           15. организира и координира процесите по въвеждането във и извеждането от експлоатация на отбранителни продукти от въоръжените сили с изключение на способностите, свързани със специфични методи и средства за добиване на информация на Служба "Военна полиция" и Служба "Военно разузнаване" и на комуникационни, информационни, навигационни и сензорни системи;
           16. организира освобождаването на въоръжените сили от излишни  отбранителни продукти и движими вещи с общо предназначение и координира дейностите по бракуване/утилизация на излишни оръжия и утилизация/унищожаване на излишни БВВПИ за министерството и за юридическите лица по чл. 60д, ал. 1 от Закона за отбраната и въоръжените сили на Република България;
            17. изготвя анализи и предложения по формиране на здравната политика, организиране и координиране на дейности по военномедицинското осигуряване;
            18. координира дейностите по определяне на инфраструктурните потребности във войсковите райони на Българската армия, включително при изпълнение на задачите по ПСД;  
            19. организира, координира и контролира дейностите по метрологичното осигуряване;
            20. организира и координира дейностите по планиране изпитванията на боеприпаси, взривни вещества и пиротехнически изделия (БВВПИ) на въоръжените сили в Централния артилерийски технически изпитателен полигон;
            21. организира дейностите по заявяване и отчитане на лимита за разход на  БВВПИ за подготовка на въоръжените сили;
            22. организира процеса по събиране, обобщаване и анализиране на информацията за изпълнението на обществените поръчки за доставки и услуги за военните формирования от Българската армия от Единния финансов план за материално-техническо осигуряване на министерството и в Единния поименен списък за строителство и строителни услуги в министерството, в структурите на пряко подчинение на министъра и Българската армия;  
           23. организира дейностите по:

а) управлението и разпореждането с излишните за министерството отбранителни продукти и движими вещи с общо предназначение;  

б) разпореждането с излишните за юридическите лица по чл. 60д, ал. 1 от Закона за отбраната и въоръжените сили на Република България отбранителни продукти, като и на обявените за излишни с акт на министъра на отбраната движими вещи с общо предназначение на юридическите лица по чл. 60д, ал. 1 от Закона за отбраната и въоръжените сили на Република България;
          24. организира:

а) воденето на оперативния отчет на излишните за министерството отбранителни продукти и движими вещи с общо предназначение; изготвяне на първични счетоводни документи и организиране извършването на инвентаризацията и бракуването им;

б) воденето на оперативния отчет на обявените за излишни с акт на министъра на отбраната движими вещи с общо предназначение в управление на юридическите лица по чл. 60д, ал. 1 от Закона за отбраната и въоръжените сили на Република България, както и на излишните им отбранителни продукти.
          25. организира:

а) определянето на начални продажни цени на излишните за министерството движими вещи с общо предназначение и на обявените за излишни с акт на министъра на отбраната движими вещи с общо предназначение в управление на юридическите лица по чл. 60д, ал. 1 от Закона за отбраната и въоръжените сили на Република България, подлежащи на търговска реализация;

б) определянето на начални продажни цени на излишните за министерството и за юридическите лица по чл. 60д, ал. 1 от Закона за отбраната и въоръжените сили на Република България отбранителни продукти, подлежащи на търговска реализация;

в) определянето на оценката на определените за обновяване военновременни запаси на Министерството на отбраната по чл. 19а, ал. 5 от Наредбата за условията и реда за създаване на ведомствени военновременни запаси на Министерството на отбраната, приета с ПМС № 132 от 2008 г.;
          26. участва в изпълнение на дейностите по прилагането на ССОО в съответствие с компетентността на дирекцията.
         Чл.37. Дирекция „Стратегическо планиране“:

            1. подпомага министъра на отбраната и началника на отбраната при ръководството на дейностите по трансформацията на Въоръжените сили и координирането им с НАТО и Европейския съюз;
        2. подпомага началника на отбраната при ръководството на процеса по развитие на националната доктринална база и хармонизирането й със съюзните стратегически документи;
        3. подпомага началника на отбраната при участието му в работата на военните органи на НАТО, Европейския съюз и в различните формати на съюзно и регионално военно сътрудничество;
        4. подпомага началника на отбраната при организиране и осъществяване на дейностите, свързани с участието на въоръжените сили в съюзни и регионални инициативи, и в многонационални формирования и военни структури по линия на НАТО и Европейския съюз;
        5. разработва военнотехническите аспекти и подпомага изпълнението на задълженията и правата на Република България по контрола на въоръженията и мерките за укрепване на доверието и сигурността в Европа, участва в работата на международни форуми по тези въпроси и подпомага обучението на експерти за работа в областта на контрола на въоръженията;
        6. подпомага и осигурява началника на отбраната и постоянния секретар на отбраната при организацията и координирането на дейностите по планиране на отбраната в съответствие с компетентността на дирекцията;
        7. организира и координира участието в процеса на планиране на отбраната на НАТО и развитието на военните способности на Европейския съюз и синхронизирането на националното планиране на отбраната с тях;  
         8. подпомага началника на отбраната при определяне на мисиите и задачите на въоръжените сили и необходимите отбранителни способности за тяхното изпълнение;  
        9. организира и координира процеса на планиране на операции на стратегическо ниво в мирно време и криза от военнополитически характер в   синхрон с планирането в НАТО и Европейския съюз;  
       10. организира изготвяне на стратегически военни препоръки за подпомагане на вземането на военнополитически решения и на периодична стратегическа оценка на операциите;  
        11. планира, организира и координира участието на сили и средства от въоръжените сили на Република България в съюзни, коалиционни операции и мисии, и други международни военни инициативи;
        12. организира и координира процеса по докладване готовността на силите декларирани към НАТО и Европейския съюз;  
        13. подпомага началника на отбраната в дейността му по организиране провеждането на стратегически преглед на отбраната/преглед на отбраната и/или преглед на структурата на въоръжените сили и разработването и  поддържането на планове за развитие на въоръжените сили;
        14. организира и координира процеса на управление на ресурсите за отбрана при подготовката и използването на въоръжените сили;
        15. участва в изпълнение на дейностите по прилагането на ССОО в съответствие с компетентността на дирекцията.
         Чл.38. Дирекция „Комуникационни и информационни системи и киберотбрана“:
          1. подпомага министъра при определяне на политиките и стратегиите за технологично развитие на комуникационните, информационните, навигационните и сензорните системи; 
          2. планира и координира изграждането на комуникационните, информационните и навигационните системи в интерес на отбраната;  
          3. планира и координира изграждането и използването на Интегрираната комуникационно-информационна система за управление на страната и въоръжените сили при извънредно положение, военно положение или положение на война;  
          4. координира процеса на оперативно и технологично съвместяване и интеграция на комуникационните и информационните системи на министерството, структурите на пряко подчинение на министъра и Българската армия с комуникационните и информационните системи на държавните органи и институции в интерес на отбраната на страната;  
           5. организира и ръководи процеса на оперативно и технологично съвместяване, интеграцията на комуникационно-информационните, навигационните и сензорните системи в структурите на пряко подчинение на министъра и в Българската армия с комуникационните и информационните системи на НАТО и Европейския съюз;  
          6. планира, координира и контролира жизнения цикъл на комуникационно-информационни системи в структурите на пряко подчинение на министъра и Българската армия;
           7. координира дейностите за комуникационно-информационно осигуряване на военните формирования от структурите на пряко подчинение на министъра и Българската армия при участие в съюзни и многонационални операции;  
           8. организира използването на средствата за защита на комуникационните и информационните системи и информация;
           9. планира и координира изграждането на системата за командване и управление на комуникации, компютри и информация на въоръжените сили;
         10. планира и координира използването на комуникационните и информационните ресурси на държавните и обществените пощенски и електронни съобщителни мрежи в интерес на отбраната;
         11. организира координацията на проектите за комуникационно-информационно осигуряване на министерството, структурите на пряко подчинение на министъра и Българската армия в интерес на отбраната;
         12. подпомага министъра при формулиране и реализиране на политиката по управление на радиочестотния спектър, предоставен за нуждите на отбраната на страната, и участва в междуведомствени и международни форуми по хармонизиране на радиочестотния спектър;  
         13. подпомага министъра при изпълнение на задълженията му по Закона за отбраната и въоръжените сили на Република България и Закона за гражданското въздухоплаване, свързани с навигационните системи;  
         14. участва в изпълнение на дейностите по прилагането на ССОО в съответствие с компетентността на дирекцията;  
         15. осъществява методическо ръководство на органите по комуникационно-информационни системи на структурите по чл. 60д от Закона за отбраната и въоръжените сили на Република България и военните формирования за комуникационно-информационна и навигационна поддръжка на НАТО и Европейския съюз, разположени на територията на страната;  
         16. организира и координира процесите по въвеждането във и извеждането от експлоатация на комуникационни, информационни, навигационни и сензорни системи и свързаните с тях материални ресурси;  
         17. организира и контролира спазването на вътрешните правила и организацията на достъпа до режимните военни формирования и обекти от въоръжените сили; 
          18. осигурява министъра и началника на отбраната при изпълнението на функциите им в областта на киберотбраната и киберсигурността, като изпълнява дейности по:  
              а) стратегическо планиране, изграждане и развитие на способности за киберотбрана на системите за управление на отбраната и въоръжените сили;  
             б) подпомагане на политико-военното ръководство на министерството при участие в Съвета по киберсигурността към Министерския съвет и при изпълнение на поетите ангажименти на международно ниво в областта на киберотбраната;
             в) интегриране на киберотбраната като елемент от стратегическото планиране при провеждане на операции на въоръжените сили в национален и съюзен формат и организиране на подготовката и участието в международни или национални учения и тренировки по киберотбрана;
          19. организира изпълнението на дейности по предотвратяване на компютърни инциденти и възстановяване на комуникационните и информационните системи по отношение на системите за управление на отбраната и въоръжените сили;
          20. изпълнява функциите на звено за мрежова и информационна сигурност по отношение на мрежите и информационните системи на министерството, които са свързани с предоставянето на административни услуги по електронен път и обмен на електронни документи между административните органи, регламентирани в акта на Министерския съвет по чл. 3, ал. 2 от Закона за киберсигурност.
           Чл.39. Дирекция „Координационни дейности“:

           1. координира, организира и осигурява участието на началника на отбраната, заместник-началниците на отбраната и директора на Щаба на отбраната в планираните мероприятия, публични събития от национално и местно значение, официални и работни посещения в страната и чужбина, публични изяви и протоколна кореспонденция, както и дейността им по изпълнение на функционалните им задължения; 
           2. организира медийните изяви на началника на отбраната, заместник-началниците на отбраната и на директора на Щаба на отбраната;
           3. организира подготовката и представянето на ежедневните доклади пред началника на отбраната, заместник-началниците на отбраната и на директора на Щаба на отбраната;
           4. подпомага директора на Щаба на отбраната при осъществяването на контрол за изпълнението на приоритетните задачи и спазването на поставените срокове в дейността на Щаба на отбраната и Българската армия;
           5. осигурява превод на кореспонденцията и консекутивен превод при срещи на началника на отбраната, заместник-началниците на отбраната и директора на Щаба на отбраната; 
           6. координира с другите структури на министерството и непосредствено организира участието на началника на отбраната и заместник-началниците на отбраната в работата на военните комитети на НАТО, Европейския съюз и регионалните инициативи;
           7. подпомага министъра, заместник-министрите, постоянния секретар на отбраната, началника на отбраната и заместник-началниците на отбраната при формирането на национална позиция и при провеждането на националната политика по прилагането на Споразумението между правителството на Република България и правителството на САЩ за сътрудничество в областта на отбраната (ССОО) и на споразуменията по прилагането му;

          8. организира изпълнението на правомощията на министъра и на съпредседателя на Съвместната комисия по прилагането на ССОО и на споразуменията по прилагането му;

          9. подпомага работата на съпредседателя и на Съвместната комисия, планира, изготвя документи и организира заседанията на комисията и на Изпълнителния комитет, организира и координира изпълнението на решенията на комисията и отчита резултатите от прилагането на ССОО;

         10. организира и координира дейностите и мероприятията и осъществява взаимодействието между административните звена в министерството, структурите на пряко подчинение на министъра и в Българската армия, както и между Министерството на отбраната и други министерства, ведомства, организации и структури от държавната и местната администрация по изпълнението на ССОО;
         11. координира дейностите по изграждането, функционирането, подобряването и развитието на инфраструктурата на договорените съоръжения и обекти по смисъла на ССОО и тяхната довеждаща външна инфраструктура;

         12. планира, организира, координира и участва в работата на подкомитетите към Съвместната комисия.“
         12. Приложение № 1 към чл. 13, ал. 2 се изменя така:

                                                                      „Приложение № 1

                                                                           към чл. 13, ал.2

Обща численост на персонала в административните звена на Министерството  на отбраната – 828 щатни бройки
Политически кабинет                                                 10 

постоянен секретар на отбраната                                1

началник на отбраната                                                 1

заместник-началници на отбраната                            2
директор на Щаба на отбраната                                  1

главен сержант на Българската армия                        1   
Инспекторат                                                                 28  
дирекция „Сигурност на информацията“                 42

дирекция „Вътрешен одит“                                        14
звено „Финансов контрол и материални проверки“  8

длъжностно лице по защита на личните данни          1

Обща администрация                                                129            

в т.ч.       

дирекция „Административно и информационно      66
обслужване“

дирекция „Стратегически комуникации,                   23

връзки с обществеността и протокол“    

дирекция „Финанси“                                                    40

Специализирана администрация                               373
в т.ч.

Главна дирекция „Инфраструктура на отбраната“   89

дирекция „Отбранителна политика и планиране“    46

дирекция „Планиране, програмиране и бюджет“     55

дирекция „Правно-нормативна дейност в                 20

отбраната“ 
дирекция „Правно осигуряване на обществените    15

поръчки в отбраната“     
дирекция „Управление на човешките ресурси          57

в отбраната“                                     
дирекция „Обществени поръчки в отбраната“          48

дирекция „Политика по въоръженията“                    29

дирекция „Социална политика и политика               14

по военно-патриотично възпитание“

Щаб на отбраната                                                       217
в т.ч.

дирекция „Операции и подготовка“                            61

дирекция „Логистика“                                                  47

дирекция „Стратегическо планиране“                        47

дирекция „“Комуникационни и информационни      42

системи и киберотбрана“

дирекция „Координационни дейности“                      20
        13. В Приложение № 2 към чл. 27, ал. 2 се правят следните изменения:

                 1. в т.3 второто изречение се изменя така:

                    „Към отдела има офис в Бургас.“
                 2. в т.4 второто изречение се заличава.
Заключителни разпоредби

	


          § 3. Изпълнението на постановлението се възлага на министъра на отбраната.

§ 4. Постановлението влиза в сила от 2 май 2025 г. 
                                                          МИНИСТЪР-ПРЕДСЕДАТЕЛ


                      РОСЕН ЖЕЛЯЗКОВ
 ГЛАВЕН СЕКРЕТАР НА МИНИСТЕРСКИЯ СЪВЕТ

                                                                           ГАБРИЕЛА КОЗАРЕВА
Постоянен секретар на отбраната

Антон Ластарджиев


И.Д. Директор на дирекция „Правно-нормативна дейност в отбраната”

Ирина Савчева-Иванова
